ਸਮੱਗਰੀ: ਪਿੰਡ ਬੱਸੀਆਂ

ਸਮਾਜ ਸ਼ਾਸਤਰੀ ਇਸ ਰੁਝਾਨ ਨੂੰ ਕੁਝ ਵੀ ਕਹਿਣ ਪਰ ਪਿੰਡ ਬੱਸੀਆਂ ਦੀ ਨੌਜਵਾਨ ਪੀੜ੍ਹੀ ਆਪਣੇ ਪਿੰਡ ਦੀ ਮਰਦਮਸ਼ੁਮਾਰੀ ਨੂੰ ਤਬਦੀਲ ਕਰ ਰਹੀ ਹੈ।

ਜਗਰਾਓਂ-ਰਾਏਕੋਟ ਮਾਰਗ ਉੱਤੇ ਸਥਿਤ ਕਸਬਾਨੁਮਾ ਪਿੰਡ ਵਿੱਚੋਂ ਵੱਡੀ ਗਿਣਤੀ ਵਿੱਚ ਪਰਵਾਸ ਹੋਇਆ ਹੈ।

ਪਿੰਡ ਵਿੱਚ ਵੋਟ-ਆਬਾਦੀ 6500 ਹੈ, ਸ਼ਾਇਦ ਹੀ ਕੋਈ ਅਜਿਹਾ ਘਰ ਹੋਵੇ ਜਿਨ੍ਹਾਂ ਦਾ ਕੋਈ ਜੀਅ ਵਿਦੇਸ਼ ਵਿੱਚ ਨਾ ਗਿਆ ਹੋਵੇ। 

ਪਹਿਲਾਂ ਵਿਆਹ ਵਿਦੇਸ਼ ਜਾਣ ਦਾ ਜ਼ਰੀਆ ਬਣੇ। ਵਿਆਹ ਵਾਲੇ ਮੁੰਡੇ ਕੁੜੀ ਦੇ ਮਗਰ ਹੀ ਬਾਕੀ ਟੱਬਰ ਵਿਦੇਸ਼ ਪਹੁੰਚ ਜਾਂਦਾ ਸੀ। 

ਬਾਅਦ ਵਿੱਚ ਪਰਮਾਨੈਂਟ ਰੈਸੀਡੈਂਸੀ (ਪੀ.ਆਰ.) ਰਾਹੀਂ ਇਸ ਰੁਝਾਨ ਨੇ ਤੇਜ਼ੀ ਫੜੀ ਅਤੇ ਹੁਣ ਆਈਲੈੱਟਸ ਕਰ ਕੇ ਪੜ੍ਹਾਈ ਲਈ ਵਿਦੇਸ਼ ਜਾਣ ਵਾਲਿਆਂ ਨੇ ਇਸ ਰੁਝਾਨ ਨੂੰ ਖੰਭ ਲਗਾ ਦਿੱਤੇ ਜਿਸ ਦੇ ਸਿਰ ਉੱਤੇ ਹਰ ਦੂਜਾ ਪੰਜਾਬੀ ਨੌਜਵਾਨ ਪਰਵਾਜ਼ ਭਰਨ ਲੱਗਿਆ ਹੈ।

ਵੀਹ ਲੱਖ ਖਰਚ ਕੇ ਸੁਰਖਰੂ

ਪਿੰਡ ਬੱਸੀਆਂ ਵਿੱਚੋਂ ਪਿਛਲੇ ਜਨਵਰੀ ਮਹੀਨੇ ਦੇ ਸੈਸ਼ਨ ਵਿੱਚ ਸੱਤ ਕੁੜੀਆਂ ਸਮੇਤ 48 ਜੀਅ ਕੈਨੇਡਾ ਸਮੇਤ ਹੋਰਨਾਂ ਮੁਲਕਾਂ ਲਈ ਆਈਲੈੱਟਸ ਕਰ ਕੇ ਪੜ੍ਹਾਈ ਲਈ ਜਹਾਜ਼ ਚੜ੍ਹੇ ਹਨ। 

ਪਿੰਡ ਬੱਸੀਆਂ

ਇਨ੍ਹਾਂ ਵਿੱਚੋਂ ਕੈਨੇਡਾ ਵੀਹ ਅਤੇ ਬਾਕੀ ਯੂਰਪੀ ਮੁਲਕਾਂ ਵਿੱਚ ਗਏ ਹਨ। ਮੋਹਿਤ ਕੁਮਾਰ ਆਸਟਰੇਲੀਆ ਦੇ ਸ਼ਹਿਰ ਸਿਡਨੀ ਗਿਆ ਹੈ। 

ਦਿਲਦੀਪ ਰਾਏ ਨੌਰਵੇ ਦੇ ਸ਼ਹਿਰ ਓਸਲੋ ਗਿਆ ਹੈ। ਮਨਪ੍ਰੀਤ ਕੌਰ ਕੈਨੇਡਾ ਵਿੱਚ ਨਿਆਗਰਾ ਫਾਲਜ਼ ਦੇ ਲਾਗੇ ਕਿਸੇ ਕਾਲਜ ਵਿੱਚ ਪੜ੍ਹਾਈ ਲਈ ਗਈ ਹੈ। 

ਬੱਚਿਆਂ ਨੂੰ ਆਈਲੈੱਟਸ ਕਰਵਾ ਕੇ ਕੈਨੇਡਾ ਭੇਜਣ ਵਾਲੇ ਪ੍ਰੀਤਮ ਸਿੰਘ, ਹਾਕਮ ਸਿੰਘ, ਕੰਵਲਜੀਤ ਸਿੰਘ, ਭੁਪਿੰਦਰ ਸਿੰਘ ਸਮੇਤ ਹੋਰਨਾਂ ਮਾਪਿਆਂ ਨੇ ਬੇਬਾਕੀ ਨਾਲ ਆਖਿਆ ਕਿ ਵੀਹ ਲੱਖ ਰੁਪਏ ਖਰਚ ਕੇ ਉਹ ਕਈ ਜ਼ਿੰਮੇਵਾਰੀਆਂ ਤੋਂ ਸੁਰਖਰੂ ਹੋ ਗਏ ਹਨ। 

ਬਾਰ੍ਹਵੀਂ ਤੋਂ ਬਾਅਦ ਬੱਚਿਆਂ ਨੂੰ ਇਥੇ ਪੜ੍ਹਾਉਣ ਉੱਤੇ ਆਉਣ ਵਾਲੇ ਖਰਚ ਨਾਲੋਂ ਵੱਡੀ ਚਿੰਤਾ ਉਨ੍ਹਾਂ ਦੇ ਨਸ਼ਿਆਂ ਵਿੱਚ ਗ੍ਰਸਤ ਹੋਣ ਦੇ ਖ਼ਤਰੇ ਦੀ ਹੁੰਦੀ ਹੈ। 

ਸਵੇਰ ਸਮੇਂ 'ਸੱਥ' ਵਿੱਚ ਅਖ਼ਬਾਰ ਪੜ੍ਹ ਰਹੇ ਇਨ੍ਹਾਂ ਮਾਪਿਆਂ ਨੇ ਕਿਹਾ ਕਿ ਇਥੇ ਬੱਚਿਆਂ ਦੇ ਨਸ਼ਿਆਂ ਤੋਂ ਇਲਾਵਾ ਗੈਂਗਸਟਰਪੁਣੇ ਅਤੇ ਖ਼ਰਾਬ ਸਿਸਟਮ ਵਿੱਚ ਨਪੀੜੇ ਜਾਣ ਦਾ ਖ਼ਦਸ਼ਾ ਹਮੇਸ਼ਾ ਸਤਾਉਂਦਾ ਰਹਿੰਦਾ ਹੈ। 

ਇਨ੍ਹਾਂ ਨੇ ਬੈਂਕ ਵਿੱਚੋਂ ਕਰਜ਼ਾ ਲੈ ਕੇ, ਸਰਕਾਰੀ ਨੌਕਰੀ ਵਾਲਿਆਂ ਨੇ ਫੰਡ ਵਿੱਚੋਂ ਪੈਸੇ ਕੱਢਵਾ ਕੇ, ਕਿਸੇ ਨੇ ਜ਼ਮੀਨ ਵਿੱਚੋਂ ਅਤੇ ਹੋਰ ਓਹੜ-ਪੋਹੜ ਕਰ ਕੇ ਬੱਚੇ ਕੈਨੇਡਾ ਭੇਜੇ ਹਨ। 

ਉਨ੍ਹਾਂ ਨੂੰ ਤਸੱਲੀ ਹੈ ਕਿ ਜੁਆਕ ਉਥੇ ਪੜ੍ਹਾਈ ਕਰ ਕੇ ਕਿਸੇ ਨਾ ਕਿਸੇ ਤਰ੍ਹਾਂ ਸੈੱਟ ਹੋ ਜਾਣਗੇ। 

ਇਹ ਸਾਰਾ ਕੁਝ ਕੁ ਸ਼ਬਦਾਂ ਦੇ ਹੇਰ-ਫੇਰ ਨਾਲ ਇੱਕੋ ਗੱਲ ਕਹਿੰਦੇ ਹਨ ਕਿ ਜੇ ਜੁਆਕਾਂ ਨੂੰ ਇਥੇ ਆਪਣੇ ਕੋਲ ਰੱਖਦੇ ਤਾਂ ਨੌਕਰੀ ਜਾਂ ਕਾਰੋਬਾਰ ਕਰਵਾਉਣ ਤੋਂ ਲੈ ਕੇ ਘਰ ਬਣਾਉਣ ਉਪਰ ਲੱਖਾਂ ਦਾ ਖਰਚਾ ਕਰਨਾ ਪੈਣਾ ਸੀ। ਇਸ ਤੋਂ ਚੰਗਾ ਵੀਹ ਲੱਖ ਲਾ ਕੇ ਜੁਆਕਾਂ ਦੀ ਜ਼ਿੰਦਗੀ ਬਣਾ ਦਿਓ।

'ਵਿਦੇਸ਼ਾਂ ਵਿੱਚ ਮੌਕੇ ਅਤੇ ਸਹੂਲਤਾਂ ਵੱਧ'

ਤਰਲੋਚਨ ਸਿੰਘ ਨੇ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਇੱਕ ਪਿੰਡ ਵਿੱਚੋਂ ਜੇ ਦਰਜਨਾਂ ਨੌਜਵਾਨ ਕੁਝ ਹੀ ਮਹੀਨਿਆਂ ਵਿੱਚ ਵਿਦੇਸ਼ ਚਲੇ ਜਾਣ ਤਾਂ ਇਸ ਨੂੰ ਹਿਜਰਤ ਕਿਹਾ ਜਾਵੇਗਾ ਜਾਂ ਉਜਾੜਾ?